CELEX: 22022D1117
Language: lt
Date: 1647561600000
Title: EEE jungtinio komiteto sprendimas Nr. 49/2022 2022 m. kovo 18 d. kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2022/1117]

2022 7 7   
               
               
                  LT
               
               
                  Europos Sąjungos oficialusis leidinys
               
               
                  L 182/19
               
            
         EEE JUNGTINIO KOMITETO SPRENDIMAS Nr. 49/2022
         2022 m. kovo 18 d.
         kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2022/1117]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2018 m. gegužės 30 d. Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB (1);
                  
               
                     (2)
                  
                  
                     Reglamentu (ES) 2018/858 panaikinama į EEE susitarimą įtraukta Europos Parlamento ir Tarybos direktyva 2007/46/EB (2), todėl ji turi būti iš EEE susitarimo išbraukta;
                  
               
                     (3)
                  
                  
                     todėl EEE susitarimo II priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo II priedo I skyrius iš dalies keičiamas taip:
            
                        1.
                     
                     
                        Po 50 punkto (Europos Parlamento ir Tarybos reglamentas (ES) 2019/26) įterpiamas šis tekstas:
                        
                                    „51.
                                 
                                 
                                    
                                       32018 R 0858: 2018 m. gegužės 30 d. Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB (OL L 151, 2018 6 14, p. 1).
                                    Reglamento nuostatos EEE susitarimo tikslais pritaikomos taip:
                                    
                                                (a)
                                             
                                             
                                                9 straipsnio 1–5 dalyse žodis „Komisij[a]“ pakeičiamas žodžiais „ELPA priežiūros institucij[a]“, kai tipo patvirtinimas suteiktas vienoje iš ELPA valstybių.
                                             
                                          
                                                (b)
                                             
                                             
                                                ELPA valstybės dalyvauja 11 straipsniu įsteigtame Keitimosi informacija apie reikalavimų vykdymo užtikrinimą forume ir 66 straipsniu įsteigtame Transporto priemonės informacijos prieigos forume.
                                             
                                          
                                                (c)
                                             
                                             
                                                15 straipsnio 2 dalyje po žodžio „Komisiją“ įterpiami žodžiai „arba ELPA priežiūros instituciją, jei tipo patvirtinimas suteiktas vienoje iš ELPA valstybių“.
                                             
                                          
                                                (d)
                                             
                                             
                                                Nepaisant šio susitarimo 1 protokolo nuostatų, 53 straipsnio 1–6 dalyse po žodžio „Komisij[a]“ įterpiami žodžiai „arba ELPA priežiūros institucij[a], kiek tai susiję su ELPA valstybėmis“.
                                             
                                          
                                                (e)
                                             
                                             
                                                Nepaisant šio susitarimo 1 protokolo nuostatų, 54 straipsnyje po žodžio „Komisij[a]“ įterpiami žodžiai „arba ELPA priežiūros institucij[a], kiek tai susiję su ELPA valstybėmis“.
                                             
                                          
                                                (f)
                                             
                                             
                                                Nepaisant šio susitarimo 1 protokolo nuostatų, 56 straipsnio 6 dalyje po žodžio „Komisij[a]“ įterpiami žodžiai „arba ELPA priežiūros institucij[a], kiek tai susiję su ELPA valstybėmis“.
                                             
                                          
                                                (g)
                                             
                                             
                                                85 straipsnio 1 dalis papildoma šia pastraipa:
                                                „85 straipsnio 1 dalyje nurodytas užduotis atitinkamų įmonių ELPA valstybėse atžvilgiu atlieka ELPA priežiūros institucija.“
                                             
                                          
                                                (h)
                                             
                                             
                                                85 straipsnio 4 dalis papildoma šia pastraipa:
                                                „Administracinių baudų sumų paskirstymą ELPA valstybėms nustato ELPA valstybės.“.“
                                             
                                          
                              
                  
                        2.
                     
                     
                        45zt punktas (Europos Parlamento ir Tarybos reglamentas (EB) Nr. 715/2007) ir 45zzk punktas (Europos Parlamento ir Tarybos reglamentas (EB) Nr. 595/2009) papildomi šia įtrauka:
                        
                                    „–
                                 
                                 
                                    
                                       32018 R 0858: 2018 m. gegužės 30 d. Europos Parlamento ir Tarybos reglamentu (ES) 2018/858 (OL L 151, 2018 6 14, p. 1).“
                                 
                              
                  
                        3.
                     
                     
                        45zx punkto (Europos Parlamento ir Tarybos direktyva 2007/46/EB) tekstas išbraukiamas.
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Reglamento (ES) 2018/858 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2022 m. kovo 19 d., jei pateikti visi pranešimai pagal EEE susitarimo 103 straipsnio 1 dalį (*).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2022 m. kovo 18 d.
            
               
                  EEE jungtinio komiteto vardu
               
               
                  Pirmininkas
               
               Nicolas VON LINGEN
            
         
         
            (1)  OL L 151, 2018 6 14, p. 1.
         
            (2)  OL L 263, 2007 10 9, p. 1.
         
            (*)  Konstituciniai reikalavimai nurodyti.